

**"2012 жылы ақылы қоғамдық жұмыстарды ұйымдастыру туралы" 2011 жылғы 23 желтоқсандағы № 228 қаулыға толықтыру енгізу туралы**

***Күшін жойған***

Шығыс Қазақстан облысы Бородулиха ауданы әкімдігінің 2012 жылғы 26 наурыздағы N 320 қаулысы. Шығыс Қазақстан облысы Әділет департаментінің Бородулиха ауданындағы Әділет басқармасында 2012 жылғы 13 сәуірде N 5-8-148 тіркелді. Күші жойылды - Шығыс Қазақстан облысы Бородулиха ауданы әкімдігінің 2012 жылғы 23 қарашадағы N 538 қаулысымен

      Ескерту. Күші жойылды - Шығыс Қазақстан облысы Бородулиха ауданы әкімдігінің 2012.11.23 N 538 қаулысымен (ресми жарияланғанынан кейін он күнтiзбелiк күн өткен соң қолданысқа енгiзiледi).

      «Қазақстан Республикасындағы жергілікті мемлекеттік басқару және өзін-өзі басқару туралы» Қазақстан Республикасының 2001 жылғы 23 қаңтардағы Заңының 31- бабы 1-тармағының 13) тармақшасы, «Нормативтiк құқықтық актiлер туралы» Қазақстан Республикасының 1998 жылғы 24 наурыздағы Заңының 21-бабы негізінде, мемлекеттік кепілдіктер жүйесін кеңейту мақсатында және жұмысқа орналасу кезінде қиыншылық көріп отырған халықтың әртүрлі топтарын қолдау үшін, Бородулиха ауданының әкімдігі **ҚАУЛЫ ЕТЕДІ:**

      1. «2012 жылы ақылы қоғамдық жұмыстарды ұйымдастыру туралы» Шығыс Қазақстан облысы Бородулиха ауданы әкімдігінің 2011 жылғы 23 желтоқсандағы № 228 қаулысына (нормативтік құқықтық кесімдерді мемлекеттік тіркеудің тізілімінде 2012 жылдың 13 қаңтарында № 5-8-143 тіркелген, аудандық газеттерде «Аудан тынысы» 2012 жылдың 20 қаңтарында № 7(198), «Пульс района» 2012 жылдың 20 қаңтарында № 7 (6517) жарияланған) келесі толықтыру енгізілсін:

      қаулыға № 1 қосымшада 1-жолдың 3-бағаны келесі мазмұнмен толықтырылсын: «көкөністерді өсіру – 15 га, құстарды өсіру – 500 бас».

      2. Осы қаулының орындалуын бақылау аудан әкімінің орынбасары Р. А. Атаеваға жүктелсін.

      3. Осы қаулы алғашқы ресми жарияланғанынан кейін күнтізбелік он күн өткен соң қолданысқа енгізіледі.

      *Аудан әкімі                             Г. Акулов*

Бородулиха ауданы әкімдігінің

2012 жылғы 26 наурыздағы № 320

қаулысына 1-қосымша

 **Қоғамдық жұмыстар жүргізілетін ұйымдар мен мекекмелердің**
**тізбесі, қоғамдық жұмыстардың көлемдері, қаржыландыру көздері**
**және нақты шарттары**

|  |  |  |  |  |  |
| --- | --- | --- | --- | --- | --- |
| № | Жұмыс берушінің атауы | Жұмыстардың көлемі | Сұраныс (жарияланған қажеттілік, орындар саны) | Ұсыныс (бекітілді, орындар саны) | Қаржыландыру көзі |
| 1 | 2 | 3 | 4 | 5 | 6 |
| 1 | Жергілікті бюджеттен қаржыландырылатын Бородулиха ауданының кенттік және ауылдық округтері әкімдерінің аппараттары, дербес бөлімдер | Үй–үйді аралау, әр шаруашылық бойынша кiтаптарды толтыру, көшелерді жинау, саябақтарды, скверлерді, малдарды ветеринарлық залалсыздандыру, пошта тасу, үй–жайларды жөндеу, құжаттарды ресімдеуге көмек, көкөністерді өсіру – 15 га, құстарды өсіру – 500 бас. | 286 | 286 | жергілікті бюджет |

*Аудан әкімі аппаратының басшысы                    С. Лазурин*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК